પહેલી વાર બંને ટીમ ટી-૨૦ મેચમાં સામસામે ટકરાઈ હતી. ઉથપ્પાની અર્ધસદી અને ધોનીની અંતિમ ઓવરોમાં તોફાની બેટિંગની મદદથી ભારતે પાકિસ્તાનને ૧૪૨ રનનું લક્ષ્ય આપ્યું હતું. પાકિસ્તાની ટીમ સતત વિકેટો ગુમાવતી રહી, પરંતુ મિસબાહ ઉલ હકની અર્ધસદીની મદદથી પાકિસ્તાનનો સ્કોર ભારતની બરોબરીએ આવી ગયો. અંતિમ બોલ પર મિસબાહ રનઆઉટ થવાને કારણે મેચ ટાઇમાં પરિણમી. આ મેચનો નિર્ણય બોલઆઉટ દ્વારા થયો. હરભજનસિંહ, ઉથપ્પા અને સેહવાગે વિકેટ પર બોલ મારીને ભારતને રોમાંચક જીત અપાવી હતી.